Phoenix Suns

Phoenix Suns (fonetski: Finiks Sans) košarkaški je klub iz Phoenixa. Igra u NBA ligi.

 Domaće dvorane 
Arizona Veterans Memorial Coliseum (1968-1992)
Footprint Center (bivša America West Arena) (1992-i dalje)

 Historija 
 Početak 
Dana 22. januara 1968. čelnici NBA lige dozvolili su osnivanje dva nova kluba. Grupa, koju su predvodili Richard Bloch, Karl Eller, Donald Pitt i Don Diamond, je dobila odobrenje za osnivanje kluba u Feniksu. Za menadžera je postavljen, tada 28-godišnji Jerry Colangelo.

U drugoj sezoni postojanja su uspjeli ući u doigravanje, ali su ispali od Los Angeles Lakersa u prvom krugu. To je ujedno bio i prvi susret, od brojnih koje su ove dvije ekipe igrale u doigravanjima, sve do danas.

Tek 1976. uspjeli su ponovo doći do doigravanja, i napravili veliko iznenađenje izbacivši u konferencijskom finalu, tada aktuelne prvake, Golden State Warriorse. Ekipu su predvodili Tom Van Arsdale, Alvan Adams i Connie Hawkins. U NBA finalu, Boston Celticsi se nisu dali iznenaditi i Sunsi su izgubili finale u 6 utakmica.

Od 1978. do 1985. bili su redovni učesnici u doigravanju, od čega su dva puta uspjeli doći do konferencijskog finala. Prvo su izgubili od Seattle SuperSonicsa (1979), a drugo od Lakersa (1984).

Uslijedile su neuspješne godine i 1987. skandal u kojem su četiri igrača povezana sa upotrebom droge. Nakon skandala, klub je prodat za 44 miliona dolara, grupi koju je predvodio Colangelo.

 Novi pravac 

Ubrzo su, dovođenjem novih pojačanja, Sunsi ponovo postali ekipa za doigravanje, i od 1989. godine igrali su u njih 13 za redom.U prva dva su ispali u konferencijskom finalu. Od Los Angeles Lakersa 1989. godine, a od Portland Trail Blazersa 1989.

Sunsi se 1992. sele u novu dvoranu, a u klub dolazi veliko pojačanje Charles Barkley.

Sljedeće godine Barkley je dobio MVP nagradu, a Sunsi su prošli u prvom krugu Lakerse, u drugom San Antonio Spurse, a u konferencijskom finalu SuperSonicse. Ipak u NBA finalu nisu imali snage za osvajanje titule protiv Chicago Bullsa, predvođenih neponovljivim Michael Jordanom.

U sezonama 2001/02. i 2003/04. ostvarili su negativan omjer, a 2002/03. ispali su u prvom krugu doigravanja.

Godine 2004. Robert Sarver za 401 milion dolara postao je novi vlasnik kluba, što se pokazalo kao pozitivna promjena u narednim sezonama.

U sezonama 2004/05. i 2005/06, predvođeni Steveom Nashom, Amarejem Stoudemireom i Shawnom Marionom uspjeli su doći u finale konferencije, ali su izgubili od San Antonio Spursa (2005) i Dallas Mavericksa (2006). Nash je u te dvije sezone bio najkorisniji igrač i postao tek drugi plejmejker kome je to uspjelo u dvije uzastopne sezone (prvi je bio Magic Johnson).

Sunsi su imenovali Igora Kokoškova glavim trenerom početkom maja 2018. Tako je Kokoškov postao prvi glavni trener nekog NBA tima koji je rođen u Evropi i ujedno prvi Srbin koji vodi NBA tim.

 Trenutna ekipa 

 Istaknuti pojedinci 
 U Kući slavnih košarke 

 Charles Barkley 
 Jerry Colangelo
 Connie Hawkins
 Gail Goodrich
 Penzionisani brojevi 

 5 Dick Van Arsdale, B, 1968-77
 6 Walter Davis, B, 1977-88
 7 Kevin Johnson, B, 1988-2000

 33 Alvan Adams, C, 1975-88

 42 Connie Hawkins, K, 1969-73
 44 Paul Westphal, B, 1975-80 i 1983-84; trener (otpušten), 1992-96

 Reference 

 Vanjski linkovi 

Službena stranica 

Kategorija:NBA klubovi
Kategorija:Košarkaški klubovi osnovani 1968.
Kategorija:Phoenix Suns